Kierch Lëtzebuerg-Gare

D'Kierch vu Lëtzebuerg-Gare ass eng kathoulesch Kierch, déi zur Par Lëtzebuerg Notre-Dame, zum Dekanat Lëtzebuerg an zu der Gemeng Lëtzebuerg gehéiert.

D'Kierch ass dem Häerz Jesu (Sacré Coeur) geweit.

D'Kierch steet an der Stad Lëtzebuerg um Plateau Bourbon op der Kräizung vun der rue Dicks an der rue du Fort Elisabeth mat dem boulevard de la Pétrusse, der . Et ass d'Parkierch vum Garer Quartier.

Geschicht
D'Kierch gouf no de Pläng vum Nicolas Petit, Architekt vun der Stad Lëtzebuerg, gebaut. De Léon Lommel, spéidere Bëschof vu Lëtzebuerg, war maassgebend un hirer Konzeptioun bedeelegt. De Grondstee gouf de 6. Juni 1930 vum Bëschof Pierre Nommesch geluecht. D'Bannenariichtung ass haaptsächlech d'Wierk vum däitsche Professer Otto Linnemann. Den 30. Abrëll 1936 gouf se vum Bëschof Joseph Laurent Philippe feierlech ageweit, mä de Mathias Erasmy, Deche vu Lëtzebuerg-Stad, hat se schonn de 24. Dezember 1932 ageseeent. Spéider ass den Dechen Erasmy an der Garer Kierch agezunn. Dofir war d'Kierch bis 1992 gläichzäiteg Dekanatskierch vu Lëtzebuerg Stad.

 "Series pastorum" vun der Par 
 Mgr Mathias Erasmy  Paschtouer an Dechen  31.06.1934 bis 15. 02. 1961 Mgr Marcel Ripp  Paschtouer an Dechen  16. 04. 1961 bis 1961 Mgr Jean Heinisch  Paschtouer an Dechen  1961 bis 7. 7. 1992 Pierre Hencks  beigeuerdn. Paschtouer  1980 bis 7. 7. 1992  ??  ??  zanter 8. 7. 1992

 Fresken 
D'Freske si vum däitsche Kënschtler Otto Linnemann. Vun Abrëll 2008 bis 2010 goufe se vum Lëtzebuerger Joseph Heisbourg restauréiert.

D'monumental Fresk vum Haaptchouer weist Jesus Christus als Kinnek (um Troun) an Erléiser (rout Häerz als Zeeche vu senger Léift).

Am lénkse Säiteschëff, op der selwechter Säit wéi de Muttergottesaltor, gesäit een d'Kréinung vu Maria, der Muttergottes.

Am rietse Säiteschëff ass de Stammbam vum Jesus, sou wéi am Matthäusevangelium beschriwwen, mat Biller duergestallt.

Duerch d'ganz Kierch verschéinere Medaillonen d'Wänn. Si stellen d'Torturinstrumenter duer, duerch déi d'Apostelen ëm d'Liewe koumen. Ënner de Medaillonen ass de Credo op laténgesch a Kapitale geschriwwen.

 Uergel 
D'Uergel gouf vun der lëtzebuergescher Firma Haupt vu Lëntgen gebaut. Déi sinfonesch Uergel ass eng vun deenen am bescht erhalenen Uergele vum Uergelbauer Haupt aus där Zäit. Si gouf 1998 vum Uergelbauer Romanus Seifert vu Kevelaer revidéiert.

 Dispositioun 
 I Haaptwierk C-g′′′  Principal  16′ Bordun  16′ Principal  8′ Flaut Major  8′ Fugara  8′ Gedackt  8′ Dulciana  8′ Prestant  4′ Rohrflöte  4′ Gemshornquinte  2⅔′ Bachflöte  2′ Mixtur  4-5fach Cornettino  2-3fach Bombarde  16′ Trompete  8′ Clarine  4′II Positiv (Schwellwierk)Quintatön16′Principal amabile8′Rohrgedackt8′Dolce8′Nachthorn4′Quinte2⅔′´Piccolo2′Terz13/5′Larigot1⅓′Septime11/7′Fernmixtur3fachVox humana8′Clarinette8′TremulantIII Récit (Schwellwierk)Bordun16′Principal8′Offenflöte8′Gamba8′Vox coelestis8′Salicional8′Flûte céleste8′*Octav4′Octavflöte4′Blockflöte2′Larigot2⅔′Cornet3-4fachRankett16′Trompette harmonique8′Oboe (franz. Bauart)8′Cor anglais4′Auxiliarwierk*Tuba (Héichdrock)8′French Horn8′Pedall C-f′Principalbaß16′Violonbaß16′Subbaß16′Bordun (Tr III)16′Quinte10⅔′Octavbaß8′Cello8′Großgedackt8′Flöte (Tr III)8′Prestant4′Mixtur3 fachBombarde32′*Bombarde (ext. vum 32′)16′*Posaune16′Trompete8′Clairon4′

Auxiliar zum I, II, III a Pedall schaltbar mat Super- a Subkoppele vum respektive Manual
Super- a Subkoppelen II an III zu allen anere Wierker an zu sech selwer

Nei säit 1998: Setzerkombinatiounen (1024) a Gruppe schaltbar

* nei säit 1998 vun der Firma Seifert vun Kevelaer

 Kräizwee 
De Kräizwee besteet aus 14 Statiounen am Email, déi vum Marc Gimat realiséiert goufen.

 Fënsteren 
D'Fënstere si vum Otto Linnemann entworf a vum Thomas Schock zesummegesat ginn. Si stelle verschidden Zeenen aus den Evangelien duer, awer och d'Entstoe vun der Häerz-Jesu Veréierung:
 D'Visitatioun (zwéin Deeler) iwwer dem lénkse Säitenaltor, deen der Muttergottes geweit ass.
 De Jesus als jonken Zammermann mam hellege Jousef (zwéin Deeler) iwwer dem rietse Säitenaltor, deen dem hellege Jousef geweit ass.
 De Jesus mam räiche Jüngling.
 De Jesus wäscht dem Péitrus d'Féiss.
 De Jesus mam Johannes bei der leschter Owesmoolzecht.
 D'Häerz vum Jesus gëtt vum de Longinus mat enger Lanz duerchstach.
 De Jesus mam Thomas
 De Jesus seent d'Kanner.
 Jesus, Maria a Martha.
 De Jesus seent d'Koppel vu Kana.
 De Jesus um Kräiz mat Maria.
 De Jesus gëtt bei der Operstéiung vum Maria Magdalena erkannt.
 D'Marie Alacoque (net fräi ze gesinn).
 De Jesus iwwergëtt dem Péitrus d'Schlësselgewalt (net fräi ze gesinn).

 Klacken 
Déi dräi Klacke goufe vun der Firma Mabillon (Saarburg) gegoss an den 3. Abrëll 1933 ageweit.

Déi déck Klack nennt sech Häerz Jesu. Si laut an Do Dièse. Baussen drop ass e Bild vum Häerz Jesu mat der laténgescher Widmung Kommt all zu mir, déi dir traureg sidd a schwéier Laaschten ze droen hutt, ech ginn Iech nei Kraaft, Kommt, a loosst ons de Jesus Christus veréieren, de Kinnek vun de Kinneken. Um Bord banne steet: AM Joer 1932 sinn ech gegoss gi mat de Sue vun de Gleewegen an ech gouf geweit zur Éier vum Häerz Jesu. Pätter a Giedel waren den Dr. Joseph Molitor an d'Mme Dupong-Schroeder. D'Klack weit 2.302 kg an ass 1,52 m grouss.

Déi zweet Klack laut am Mi. Si heescht Maria an ass der Muttergottes, der Tréischterin am Leed, geweit. D'Widmung ronderëm ass: All Dag sangen, éieren a bedanken ech mech bei der Kinnigin vum Himmel. Pätter a Giedel waren den Emile Retter an d'Mme Devas-Kluge. D'Klack weit 1.299 kg an ass 1,28 m grouss.

Déi drëtt Klack ass dem hellege Jousef geweit. D'Widmung ass Hellege Jousef, Peiler vun der Famill, Patréiner vun de Stierwenden, biet fir ons!. Pätter a Giedel waren de Pierre Müller-Pierret an d'Mme Nicolas Margue-Moes. Si weit 972 kg, huet eng Gréisst vun 1,14 m a laut am Fa Dièse.

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren

 Um Spaweck 

 Websäit vun der Häerz-Jesu-Kierch
 Video op Youtube aus der Serie: Kierchen a Kapellen zu Lëtzebuerg iwwer d'Häerz-Jesu Kierch op der Gare
 D'Fënstere vun der Kierch vu Lëtzebuerg-Gare op der Websäit vun der Stiftung Forschungsstelle Glasmalerei des 20. Jh. e. V. 
 D'Uergel vun der Kierch op Orgues.lu

Gare
Kierch Gare
Kategorie:Kierchen a Kapellen am Dekanat Lëtzebuerg
Kategorie:Bauwierker 1932